পথশ্রী প্রকল্পে রাস্তার গুণমান নিয়ে কড়া নির্দেশ মুখ্য সচিবের, জেলা প্রশাসনকে নজরদারির বার্তা

কলকাতা: পথশ্রী প্রকল্পের অধীনে গ্রামীণ রাস্তাগুলির মান বজায় রাখতে জেলা প্রশাসনকে কড়া নির্দেশ দিলেন মুখ্য সচিব মনোজ পন্থ (Manoj Pant)। শুক্রবার নবান্ন (Nabanna) থেকে জেলাশাসকদের সঙ্গে এক ভার্চুয়াল বৈঠকে মুখ্য সচিব স্পষ্ট জানান, “রাস্তার গুণগত মান নিয়ে কোনও রকম আপোষ করা যাবে না।”

বৈঠকে নির্দেশ দেওয়া হয়েছে, প্রত্যেক জেলা প্রশাসনকে নিয়মিতভাবে রাস্তার মান পর্যবেক্ষণ করতে হবে। শুধু জেলা নয়, রাজ্য স্তর থেকেও বিশেষ টিম পাঠানো হবে রাস্তার গুণগত মান যাচাই করতে।

আরও পড়ুন: ছিটমহলবাসীদের ভোটার তালিকা নিয়ে বিভ্রান্তি, বিশেষ ব্যবস্থা নিচ্ছে নির্বাচন কমিশন

এছাড়াও, প্রকল্পের কাজ দ্রুত শেষ করতে মুখ্য সচিব নির্দেশ দিয়েছেন, পথশ্রী প্রকল্পের অধীনে সমস্ত টেন্ডার প্রক্রিয়া দ্রুত সম্পন্ন করতে হবে।

নবান্ন সূত্রে খবর, মুখ্য সচিবের এই নির্দেশের উদ্দেশ্য একটাই যাতে গ্রামীণ পরিকাঠামো উন্নয়নের এই বড় প্রকল্পে কোনও অনিয়ম বা নিম্নমানের কাজ না হয়।

উল্লেখ্য, পথশ্রী কর্মসূচির অধীনে রাজ্যের গ্রামে গ্রামে আরও ৯ হাজার কিলোমিটারের বেশি নতুন রাস্তা তৈরি করা হবে, যা রাজ্যের গ্রামীণ যোগাযোগ ব্যবস্থাকে আরও মজবুত করবে।